Diari Oficial de la Generalitat Valenciana


Sumari del DOGV 3744, del 08-05-2000 (2000/2746)

RESOLUCIÓ de 20 de març de 2000, del president de la Comissió Territorial d'Urbanisme, per la qual es fa públic l'Acord de 22 de desembre de 1999, de la Comissió Territorial d'Urbanisme d'Alacant, que fa referència a la modificació puntual número 19 del Pla General d'Ordenació Urbana de Sant Joan d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2746


Data del document
:   20-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sant Joan d'Alacant
    * pla d'urbanisme

RESOLUCIÖ de 20 de març de 2000, del president de la Comissió Territorial d'Urbanisme, per la qual es fa públic l'Acord de 22 de desembre de 1999, de la Comissió Territorial d'Urbanisme d'Alacant, que fa referència a la modificació puntual número 19 del Pla General d'Ordenació Urbana de Sant Joan d'Alacant. [2000/M2746]
  
Vist l'expedient de referència i d'acord amb els següents
  
Antecedents de fet
  
Primer
  
El projecte es va sotmetre a informació pública, per mitjà de l'acord del ple de l'ajuntament, en la sessió celebrada el 22 d'octubre de 1998. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 12 d'abril de 1999.
  
Segon
  
El projecte consta de memòria informativa i justificativa, i plànols d'informació i ordenació.
  
Tercer
  
La modificació proposada té per objecte la configuració d'una àrea edificable de 217 m2, d'una superfície residual del sistema viari, que resulta de la intersecció de la prolongació d'alineacions veïnes, conseqüència de l'execució de l'anomenada ronda, i li assigna una tipologia de grau primer norma 1 (illa densa PB+2), que servirà de transició volumètrica entre la zona de norma 5 (unifamiliar adossat PB+2) a la zona de norma 2 (illa densa, PB+4).
  
Es justifica la modificació proposada en la cessió dels terrenys afectats pel viari de la ronda nord-oest adjacents a l'actuació i en una millor ordenació de la zona.
  
Consideracions tecnicojurídiques
  
Primera
  
La tramitació ha sigut correcta, d'acord amb el que estableix l'article 38, per remissió del 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona
  
La documentació està completa, a l'efecte del compliment del que estableix l'article 27 de la LRAU.
  
Tercera
  
De la mateixa manera que succeeix amb les modificacions números 20 i 21 que es tramiten conjuntament, la modificació proposada fa referència al nivell d'ordenació detallada establit en la LRAU, per la qual cosa les determinacions que conté l'expedient es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de l'esmentat text legal.
  
La modificació comporta un augment d'aprofitament lucratiu privat, per la qual cosa cal preveure les mesures compensatòries necessàries per a mantenir la proporció i qualitat de les dotacions públiques previstes, d'acord amb el que estableix l'article 55.3 de la LRAU, que es concreten en la cessió de 230 m2 de zona verda en el sector 5 adjacent.
  
Per tot això, no es veuen obstacles per a l'aprovació de la modificació.
  
Quarta
  
La Comissió Territorial d'Urbanisme és l'òrgan competent per a l'emissió de dictàmens resolutoris sobre l'aprovació definitiva de modificacions de planejament de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de disposicions de general i pertinent aplicació, la Comissió Territorial d'Urbanisme acorda:
  
Aprovar definitivament la modificació puntual número 19 del Pla General d'Ordenació Urbana de Sant Joan d'Alacant.
  
Contra aquest acord, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes, segons estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que donen la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 20 de març de 2000.- El president de la Comissió Territorial d'Urbanisme: José María Benlliure Moreno.